บุคคลอ้างอิงอื่น ๆ และปัจจัยความเสี่ยง

1 ที่ปรึกษาทางกฎหมาย : 1. บริษัท ปมุข กฎหมาย จำกัด

43 ถนนสุทธิสารวินิจฉัย แขวงสามเสนนอก

เขตห้วยขวาง กรุงเทพมหานคร 10310

โทร. 0-26933331-2, 0-22755277 โทรสาร 0-26933295

2. บริษัท ไว้ท์ แอนด์ เคส (ประเทศไทย) จำกัด

เลขที่ 999 เกษรพลาซ่า ชั้น 5

ถนนเพลินจิต แขวงลุมพินี เขตปทุมวัน

กรุงเทพฯ 10330

โทร. 0-26561721-32

2 ปัจจัยความเสี่ยง

(1) ความเสี่ยงในแง่ของลูกหนี้ด้อยคุณภาพ
เนื่องจากบริษัทลูกค้าบางรายได้รับผลกระทบจากปัญหาเศรษฐกิจ
จึงทำให้การบริหารทางการเงินของบริษัทลูกค้าไม่คล่องตัว
ทำให้มีการยืดการชำระเงินให้แก่ทางบริษัทฯ ซึ่งทำให้บริษัทฯได้มีการชะลอ
และลดปริมาณการขายกับลูกค้าที่มีปัญหา ด้วยวิธีดังกล่าวก็เป็นผลทำให้ยอดรายได้จากการขาย
รวมทั้งผลของกำไรขั้นต้นที่ลดลงในที่สุดด้วย

(2) ความเสี่ยงในแง่ของการแข่งขันที่เพิ่มสูงขึ้น เนื่องมาจากลดค่าลงของค่าเงินบาท
ซึ่งถือเป็นปัจจัยที่ช่วยส่งเสริมให้คู่แข่งขันต่างประเทศเข้ามามีส่วนแบ่งในตลาด
ซึ่งบริษัทข้ามชาติเหล่านี้มักมีข้อได้เปรียบอย่างมากทั้งในแง่ของเงินทุนที่มีปริมาณสูง
หรือการที่ค่าเงินของบริษัทเหล่านี้มีค่ามากขึ้นเมื่อเทียบกับเงินบาท มีเทคโนโลยีที่ทันสมัย รวมถึงมี
R&D อย่างต่อเนื่องควบคู่ไปกับการตลาด ซึ่งดังที่ได้กล่าวมาแล้วนั้นถือได้ว่า
บริษัทข้ามชาติเหล่านี้เป็น
คู่แข่งขันที่น่ากลัวที่อาจจะมีบทบาทสำคัญและสามารถแย่งส่วนแบ่งตลาดในอุตสาหกรรม Packaging

(3) ความผันผวนของอัตราดอกเบี้ยและอัตราแลกเปลี่ยน
ซึ่งก่อให้เกิดความเสี่ยงในด้านราคาของวัตถุดิบทั้งจากต่างประเทศ และในประเทศ
ที่มีการปรับค่าสูงขึ้น ทำให้ต้นทุนในการผลิตสูงขึ้น และนำไปสู่การลดลงของกำไรของบริษัทฯ
รวมทั้งปริมาณการสั่งซื้อสินค้าจากต่างประเทศที่จะมีทั้งชนิดและปริมาณมากขึ้นโดยจะมีความเสี่ยงด้านราคาและคุณภาพสินค้าตลอดไปในช่วงที่ยังขายไม่ได้

(4) การพึ่งพาวัตถุดิบและสินค้ากับผู้จำหน่ายรายเดียว
จากที่ต้องใช้วัตถุดิบที่คุณภาพสูงตรงกับความต้องการเฉพาะ
และอาจสัมพันธ์กับเงื่อนไขหรือนโยบายในการทำธุรกิจที่ต้องการการผูกขาด

แนวทางแก้ไข

(1) การกระจายธุรกิจหลักของบริษัทฯไปยังอุตสาหกรรมด้านอื่น ๆ กล่าวคือ
    เนื่องมาจากภาวะการแข่ง

ขันที่สูงขึ้น อาจมีผลกระทบต่อธุรกิจหลักของบริษัทฯ
คือทำให้ยอดขายของธุรกิจดังกล่าวไม่สามารถทำผลกำไรได้ ดังนั้นแนวทางการแก้ไขคือ
การทำการวิจัย
และพัฒนาผลิตภัณฑ์ใหม่ที่เป็นที่ต้องการของตลาดขึ้นมาทดแทนผลิตภัณฑ์เดิมที่มีผลกำไรและมีส่วนแบ่งตลาดที่ลดลง

ประกอบกับได้ใช้นโยบายการให้บริการและจำหน่ายผลิตภัณฑ์ที่ไม่ได้ผลิตเองให้มีสัดส่วนมากขึ้นซึ่งต่อไปจะทำให้มีการหมุนเวียนของสินค้าจนสามารถจัดลำดับและคัดเลือกเฉพาะสินค้าที่มีความเสี่ยงน้อยที่สุดเท่านั้น

(2) ในด้านของลูกหนี้ที่ด้อยคุณภาพ บริษัทฯ จะมีการเลือกสรรลูกค้าให้เข้มงวดมากขึ้น
โดยจะเน้นถึง สภาพความมั่นคงทางการเงิน และความสามารถในการชำระคืนหนี้สิน
รวมไปถึงมีการกระจายธุรกิจไปยังสายการผลิตด้านสติ๊กเกอร์ให้มากขึ้น
เนื่องมาจากลูกค้าเหล่านี้เป็นลูกค้ารายใหญ่จากต่างประเทศ เช่น บจก.ยูนิลีเวอร์ไทยโฮลดิ้งส์ ,
บจก. คอลเกตปาล์มโอลีฟ (ประเทศไทย) ซึ่งถือได้ว่าเป็นลูกหนี้ที่มีคุณภาพสูง และมีความเสี่ยงที่ต่ำ

(3) ในส่วนของราคาวัตถุดิบที่เพิ่มขึ้น ส่งผลกระทบต่อต้นทุนการผลิตที่เพิ่มสูงขึ้นต่อเนื่องมา
บริษัทก็ได้พยายามที่จะลดต้นทุนการผลิตโดยการเพิ่มประสิทธิภาพการผลิตโดยมีการว่าจ้างที่ปรึกษาเข้าทำการอบรมบุคลากร
เพื่อทำให้เกิดประสิทธิภาพในการทำงาน รวมไปถึงการเปลี่ยนแปลงวิธีการและเทคนิคในการผลิต
เพื่อเพิ่มประสิทธิผล และได้จัดระบบการจัดซื้อให้มีการเชื่อมโยงข้อมูล การเปรียบเทียบ
การประมวลผลต่างๆ เพื่อให้มั่นใจได้ว่าเป็นข้อมูลที่ถูกต้อง ครบถ้วน แม่นยำ และเป็นปัจจุบัน
สนับสนุนใช้ในการตัดสินใจได้